ddrg/super_eurlex huggingface dataset:
Vapaaehtoisuutensa ja väliaikaisuutensa vuoksi toimenpide on oikeassa suhteessa tavoitteeseen, joka on petostentorjunta tietyissä jäsenvaltioissa, joilla ei ole hallinnollisia voimavaroja puuttua siihen tehokkaasti tai joissa alv-petosten määrä on lisääntynyt voimakkaasti. Lupa yleisen käännetyn verovelvollisuuden mekanismin soveltamiseen edellyttää ennalta määriteltyjen kriteerien täyttymistä. Kriteerien tarkoituksena on rajoittaa toimenpiteen soveltamisala niihin jäsenvaltioihin, joissa tapahtuu erityisen paljon karusellipetoksia. Tässä yhteydessä alv-vaje, joka on 5 prosenttiyksikköä EU:n mediaania suurempi, ja karusellipetosten osuus, joka on yli 25 prosenttia jäsenvaltion alv-vajeen kokonaismäärästä, katsotaan perustelluiksi ja edustaviksi kriteereiksi niiden jäsenvaltioiden tunnistamiseksi, joita asia koskee keskimääräistä enemmän. Toimenpiteen vaikutuksista petosten siirtymiseen on epävarmuutta, minkä vuoksi myös sellaisen jäsenvaltion, jolla on yhteinen raja yleisen käännetyn verovelvollisuuden mekanismia soveltavan jäsenvaltion kanssa, olisi sallittava soveltaa yleisen käännetyn verovelvollisuuden mekanismia tietyin edellytyksin.

Vaikutuksia sisämarkkinoilla olisi kuitenkin seurattava tiiviisti. Tätä varten komissiolle olisi annettava turvalausekkeessa valta kumota, ilman takautuvaa vaikutusta, poikkeukset, jos niillä on kielteinen vaikutus sisämarkkinoihin.
EUROOPAN KOMISSIO

Bryssel 14.9.2016

COM(2016) 605 final/2

LIITE

asiakirjaan

Ehdotus EUROOPAN PARLAMENTIN JA NEUVOSTON ASETUKSEKSI

unionin yleiseen talousarvioon sovellettavista varainhoitosäännöistä ja Euroopan parlamentin ja neuvoston asetusten (EU) N:o 1296/2013, (EU) N:o 1299/2013, (EU) N:o 1301/2013, (EU) N:o 1303/2013, EU N:o 1304/2013, (EU) N:o 1305/2013, (EU) N:o 1306/2013, (EU) N:o 1307/2013, (EU) N:o 1308/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja (EU) N:o 652/2014 sekä Euroopan parlamentin ja neuvoston päätöksen N:o 541/2014/EU muuttamisesta
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Osapuolet allekirjoittivat Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, kahdessa osassa maaliskuussa ja kesäkuussa 2014. Assosiaatiosopimusta on sovellettu väliaikaisesti joiltain osin 1. päivästä marraskuuta 2014. Pitkälle menevää ja laaja-alaista vapaakauppa-aluetta (Deep and Comprehensive Free Trade Area, DCFTA) on sovellettu väliaikaisesti 1. päivästä tammikuuta 2016.

Yksi sopimuksen tavoitteista on luoda edellytykset talous- ja kauppasuhteiden tehostamiselle niin, että Ukraina voi asteittain yhdentyä EU:n sisämarkkinoihin, muun muassa perustamalla pitkälle menevä ja laaja-alainen vapaakauppa-alue sopimuksen IV osaston (Kauppa ja kaupan liitännäistoimenpiteet) mukaisesti, ja tukea Ukrainan pyrkimyksiä saattaa päätökseen siirtyminen toimivaan markkinatalouteen muun muassa lähentämällä asteittain sen lainsäädäntöä unionin lainsäädäntöön.

Jotta voitaisiin laajentaa nykyisiä kauppavirtoja, kun on kyse tiettyjen maataloustuotteiden tuonnista Ukrainasta unioniin, ja edistää kahdenvälistä kauppaa ja taloudellista yhteistyötä unionin kanssa, on aiheellista myöntää Ukrainalle uusia yksipuolisia kauppaetuuksia.

Uudet yksipuoliset toimenpiteet noudattaisivat niitä samoja perusperiaatteita, jotka on vahvistettu EU:n ja Ukrainan välisessä assosiaatiosopimuksessa. Erityisesti Ukrainan kanssa tehdyn assosiaatiosopimuksen 2 artiklassa määrätään, että demokratian periaatteiden, ihmisoikeuksien ja perusvapauksien sekä oikeusvaltioperiaatteen noudattaminen ovat mainitun sopimuksen keskeisiä osatekijöitä.

Tässä asetuksessa säädettyjen yksipuolisten kauppatoimenpiteiden soveltaminen edellyttää, että Ukraina noudattaa näitä samoja periaatteita.

Normaaleja suojamenettelyjä sovelletaan.
LIITE II

”LIITE IV a





BOSNIA JA HERTSEGOVINASTA EUROOPAN UNIONIIN TUOTAVIIN TAVAROIHIN SOVELLETTAVAT TULLIT

(Vakautus- ja assosiaatiosopimuksen 28 artiklan 1 a kohta)

CN-koodi Tavaran kuvaus Tariffikiintiö (tonnia) Tulli

kiintiön rajoissa Tulli

kiintiön ylittyessä

0301 91 00 0302 11 00 0303 14 00 0304 42 00 ex 0304 52 00 0304 82 00 ex 0304 99 21 ex 0305 10 00 ex 0305 39 90 0305 43 00 ex 0305 59 80 ex 0305 69 80 Taimenet (Salmo trutta, Oncorhynchus gilae), kirjolohi (Oncorhynchus mykiss), punakurkkulohi (Oncorhynchus clarki), kultalohi (Oncorhynchus aguabonita), Oncorhynchus apache ja Onchorhynchus chrysogaster: elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; kalafileet ja muu kalanliha; ihmisravinnoksi soveltuvat jauhot, jauheet ja pelletit 500 0 % 70 %

suosituimmuustullista

0301 93 00 0302 73 00 0303 25 00 ex 0304 39 00 ex 0304 51 00 ex 0304 69 00 ex 0304 93 90 ex 0305 10 00 ex 0305 31 00 ex 0305 44 90 ex 0305 59 80 ex 0305 69 80 Karpit (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; kalafileet ja muu kalanliha; ihmisravinnoksi soveltuvat jauhot, jauheet ja pelletit 140 0 % 70 %

suosituimmuustullista

ex 0301 99 85 0302 85 10 0303 89 50 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 Hammasahven (Dentex dentex) ja pagellit (Pagellus spp.): elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; kalafileet ja muu kalanliha; ihmisravinnoksi soveltuvat jauhot, jauheet ja pelletit 30 0 % 30 %

suosituimmuustullista

ex 0301 99 85 0302 84 10 0303 84 10 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 Meribassi (Dicentrarchus labrax): elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; kalafileet ja muu kalanliha; ihmisravinnoksi soveltuvat jauhot, jauheet ja pelletit 30 0 % 30 %

suosituimmuustullista

1604 13 11 1604 13 19 ex 1604 20 50 Sardiinivalmisteet ja -säilykkeet 50 6 % 100 %
Ehdotuksen yleisenä tavoitteena on kehittää oikeudellista yhteistyötä yksityisoikeudellisissa asioissa, joilla on rajat ylittäviä vaikutuksia, Euroopan unionin toiminnasta tehdyn sopimuksen 81 artiklan mukaisesti. Lisäksi tavoitteena on suojella lapsen oikeuksia Euroopan unionista tehdyn sopimuksen 3 artiklan mukaisesti. Vuoden 1980 yleissopimus luotiin suojelemaan lasta kaappausten haitallisilta vaikutuksilta ja varmistamaan, että lapsi pystyy ylläpitämään yhteyksiä kumpaankin vanhempaansa esimerkiksi turvaamalla tapaamisoikeuden käyttäminen.

Ehdotus on linjassa myös sen kanssa, että sovittelun käyttöä perheasioita koskevien rajat ylittävien riita-asioiden ratkaisemisessa pyritään edistämään. Tietyistä sovittelun näkökohdista siviili- ja kauppaoikeuden alalla annettua direktiiviä sovelletaan muun muassa perheoikeuden alalla Euroopan yhteisellä oikeudenkäyttöalueella. Myös vuoden 1980 yleissopimuksella kannustetaan ratkaisemaan perheasioita koskevat riita-asiat sovintoteitse. Yksi vuoden 1980 yleissopimukseen perustuvista, kansainvälistä yksityisoikeutta käsittelevän Haagin konferenssin julkaisemista hyvien toimintatapojen oppaista käsittelee sovittelua lasta koskevien perhesuhteisiin liittyvien kansainvälisten riitojen ratkaisemisessa silloin, kun asia kuuluu yleissopimuksen soveltamisalaan. Opas on käännetty Euroopan komission aloitteesta kaikille EU:n virallisille kielille (englantia ja ranskaa lukuun ottamatta) sekä arabiaksi tarkoituksena tukea vuoropuhelua sellaisten valtioiden kanssa, jotka eivät vielä ole ratifioineet yleissopimusta, ja löytää konkreettisia tapoja ratkaista kansainvälisistä lapsikaappauksista aiheutuvat ongelmat silloin, kun on kyse maista, jotka eivät ole ratifioineet yleissopimusta.
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Euroopan unionin, jäljempänä ’EU’, ja Jordanian hašemiittisen kuningaskunnan, jäljempänä ’Jordania’, kahdenvälisten kauppasuhteiden puitteista määrätään EU:n ja Jordanian assosiaatiosopimuksessa, jäljempänä ’assosiaatiosopimus’, joka tuli voimaan 1 päivänä toukokuuta 2002. Assosiaatiosopimuksella perustetaan vapaakauppa-alue, ja sen nojalla Jordanialla on etuuskohteluun perustuva erittäin kattava pääsy EU:n markkinoille; vain hyvin vähäistä määrää tuotteita ei voida tuoda EU:n markkinoille tullitta ja kiintiöttä. Jordanian vienti EU:hun ei ole kuitenkaan reagoinut tämän etuuskohteluun perustuvan pääsyn tarjoamiin mahdollisuuksiin ja pysyy sitkeästi alhaisella tasolla. EU:n tuonti Jordaniasta oli keskimäärin 323 miljoonaa euroa vuosina 2012–2015. Tämä on vain 0,02 prosenttia EU:n koko tavaratuonnista. EU oli Jordanian viidenneksi tärkein vientikohde vuonna 2014 (4,1 prosenttia sen kokonaisviennistä).

Pitkittynyt sisäinen konflikti Syyriassa on luonut monimutkaisia ja vakavia humanitaarisia haasteita alueella, koska arvioiden mukaan yli puolet Syyrian väestöstä on joutunut muuttamaan kotiseudultaan ja useiden miljoonien on täytynyt paeta rajojen yli naapurimaihin. Pakkomuuton mittakaavalla ja Syyrian konfliktin pitkittyneellä luonteella on ollut dramaattista vaikutusta naapurimaihin, myös Jordaniaan.

Jordania on vastaanottanut 1,265 miljoonaa syyrialaista, joihin sisältyvät 639 000 YK:n pakolaisjärjestön (UNHCR) rekisteröimää pakolaista ja joiden osuus on kaiken kaikkiaan noin 20 prosenttia Jordanian kriisiä edeltäneestä väestöstä. Tämä on merkittävä haaste ja rasite maalle. Pakolaisvirta on aiheuttanut suuren taloudellisen shokin ja on mahdollinen epävakauden lähde. Alueelliset jännitteet ovat johtaneet häiriöihin Jordanian perinteisissä kaupan toimintamalleissa, turismin vähenemiseen ja investoijien epäröintiin. Talouskasvu on laskenut 2,5 prosenttiin vuonna 2015 alueellisen kehityksen vuoksi; tämä on riittämätön taso, jotta erittäin korkeaa työttömyyttä voitaisiin alentaa.

Syyrian kriisin alusta lähtien EU yhdessä muiden rahoittajien kanssa on tarjonnut merkittävästi humanitaarista ja muuta kehitysapua Jordanialle. EU:n jatkuva halukkuus Jordanialle annettavan tuen laajentamiseen näillä aloilla tuotiin jälleen esiin kansainvälisessä konferenssissa ”Supporting Syria and the Region”, joka järjestettiin Lontoossa 4 päivänä helmikuuta 2016. EU on ilmoittanut aikeestaan konsolidoida tukensa Jordanialle suunnitelmassa (Compact), jota ollaan parhaillaan laatimassa.
09.2699

ex 8526 91 20 ex 8527 29 00

80 10

Integroitu äänimoduuli (IAM), jossa on digitaalisen videosignaalin ulostulo moduulin liittämiseksi LCD-kosketusnäyttömonitoriin ja joka on liitetty MOST-verkkoon (Media Oriented Systems Transport) ja jonka tiedonsiirto tapahtuu MOST High -protokollaa käyttäen, myös jos siinä on ja joka on tarkoitettu 87 ryhmän ajoneuvojen valmistukseen

01.07-31.12.2016

500 000 kpl
Komission tiedonanto liittyen seuraavan direktiivin implementointiin, neuvoston direktiivi 93/42/ETY, annettu 14 päivänä kesäkuuta 1993, lääkinnällisistä laitteista (ETA:n kannalta merkityksellinen teksti)



Virallinen lehti nro C 319 , 14/11/2001 s. 0010 - 0012



Komission tiedonanto liittyen seuraavan direktiivin implementointiin, neuvoston direktiivi 93/42/ETY(1), annettu 14 päivänä kesäkuuta 1993, lääkinnällisistä laitteista (2001/C 319/05) (ETA:n kannalta merkityksellinen teksti) (Direktiivin nojalla annettujen yhdenmukaistettujen standardien otsikkojen ja viitteiden julkaiseminen) >TAULUKON PAIKKA> HUOMAUTUS: - Kaikki informaatio koskien standardien saatavuutta voidaan saada joko Euroopan standardointijärjestöiltä tai kansallisilta standardointijärjestöiltä, joiden luettelo on Euroopan parlamentin ja neuvoston direktiivin 98/34/EY(2), annettu 22 päivänä kesäkuuta 1998, liitteessä. - Viitenumeroiden julkaiseminen Euroopan yhteisöjen virallisessa lehdessä ei tarkoita sitä, että standardit ovat saatavilla kaikilla yhteisön kielillä. - Komissio varmistaa luettelon päivityksen(3). (1) EYVL L 169, 12.7.1993, s. 1. (2) EYVL L 204, 21.7.1998, s. 37. (3) EYVL C 181, 26.6.1999, s. 4, EYVL C 227, 10.8.1999, s. 15, EYVL C 288, 9.10.1999, s. 43, EYVL C 293, 14.10.2000, s. 9.
Komission tiedonanto: joulukuun 1 päivästä 2001 voimassa olevat viite- ja diskonttokorot



Virallinen lehti nro C 327 , 22/11/2001 s. 0014 - 0014



Komission tiedonanto: joulukuun 1 päivästä 2001 voimassa olevat viite- ja diskonttokorot (2001/C 327/05) >TAULUKON PAIKKA> Nämä korot määritetään 9. syyskuuta 1997 Euroopan yhteisöjen virallisessa lehdessä C 273 sivulla 3 julkaistussa komission tiedonannossa esitetyn vahvistamis- ja päivittämismenetelmän mukaisesti. Menetelmään on tehty teknisiä mukautuksia 26. elokuuta 1999 Euroopan yhteisöjen virallisen lehden C 241 sivulla 9 julkaistulla komission tiedonannolla. Kreikan otettua euron käyttöön 1. tammikuuta 2001 Kreikassa sovelletaan samaa viitekorkoa kuin yhdessätoista euron aiemmin käyttöön ottaneessa jäsenvaltiossa. Näiden korkojen julkaisemisesta säädetään EY:n perustamissopimuksen 87 ja 88 artiklan soveltamisesta valtiontukiin 12 päivänä tammikuuta 2001 annetuilla asetuksilla (EY) N:o 68/2001 (koulutustuki) (johdanto-osan 9 kappale), (EY) N:o 69/2001 vähämerkityksinen tuki) (johdanto-osan 6 kappale) ja (EY) N:o 70/2001 (pk-yrityksille myönnettävä tuki) (johdanto-osan 10 kappale) (EYVL L 10, 13.1.2001, s. 20, 30 ja 33).
5.

Tanskan kuningaskunta katsoo, että toisin kuin direktiivin 2006/52/EY säännökset, Tanskan voimassaolevat säännökset ovat kaikilta osin elintarvikealan tiedekomitean ja Euroopan elintarviketurvallisuusviranomaisen tieteellisten lausuntojen mukaisia sikäli, että ne eivät sisällä poikkeusta lisättyjen määrien sääntelyyn, toisin kuin jäämien määrien tapauksessa. Lisäksi Tanska toteaa, että Tanskan lainsäädännössä vahvistettujen alhaisempien lisättyjen enimmäismäärien avulla pienennetään entisestään nitrosamiineista aiheutuvaa riskiä. Tanskan mukaan siitä huolimatta, että maan lainsäädäntöön on jo useita vuosia sisältynyt säännöksiä lihavalmisteisiin lisättävien nitriittien pienemmistä määristä, nämä säännökset eivät ole koskaan aiheuttaneet ongelmia asianomaisten tuotteiden säilytyksen kannalta ja että Tanskassa on hyvin vähän botulismia muihin jäsenvaltioihin verrattuna ja että lihatuotteiden aiheuttamia tapauksia on viimeksi esiintynyt ennen vuotta 1980.
Oikeusperusta

Sklep Vlade Republike Slovenije št. 35405-2/2008/7 (175. redna seja z dne 26.6.2008 na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo), 21. člena in 38. člena Zakona o izvrševanju proračunov Republike Slovenije za leti 2008 in 2009 (Uradni list RS, št. 114/07), v skladu z Resolucijo o prometni politiki Republike Slovenije (Uradni list RS, št. 58/06).
FI Euroopan unionin virallinen lehti C 377/5

Ilmoitetun keskittymän vastustamatta jättäminen

(Asia M.8643 – Legend Holdings Corporation / Banque Internationale à Luxembourg)

(ETA:n kannalta merkityksellinen teksti)

(2017/C 377/04)

Komissio päätti 31. lokakuuta 2017 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla

— komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot,

— sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32017M8643. EUR-Lex on Euroopan unionin oikeuden online-tietokanta.

(1) EUVL L 24, 29.1.2004, s. 1.
FI Euroopan unionin virallinen lehti C 383/2

Menettelyn aloittaminen

(Asia M.8444 – ArcelorMittal/Ilva)

(ETA:n kannalta merkityksellinen teksti)

(2017/C 383/03)

Komissio päätti 8. marraskuuta 2017 aloittaa menettelyn edellä mainitussa asiassa todettuaan, että ilmoitettu yrityskeskittymä herättää vakavia epäilyjä sen soveltuvuudesta sisämarkkinoille. Menettelyn aloittaminen käynnistää niin sanotun toisen vaiheen tutkimuksen, joka koskee ilmoitettua yrityskeskittymää, eikä vaikuta asiassa annettavaan lopulliseen päätökseen. Menettelyn aloittamista koskeva päätös on annettu komission asetuksen (EY) N:o 139/2004 (1) 6 artiklan 1 kohdan c alakohdan nojalla.

Komissio pyytää kolmansia osapuolia esittämään ehdotettua yrityskeskittymää koskevat huomautuksensa.

Huomautusten on oltava komissiolla 15 päivän kuluessa tämän ilmoituksen julkaisemisesta. Huomautukset voidaan lähettää komissiolle faksilla (+32 22964301), sähköpostitse osoitteeseen COMP-MERGER-REGISTRY@ec.europa.eu tai postitse viitteellä M.8444 — ArcelorMittal/Ilva seuraavaan osoitteeseen:

Euroopan komissio Kilpailun PO (DG COMP) Merger Registry 1049 Bruxelles/Brussel BELGIQUE/BELGIË

(1) EUVL L 24, 29.1.2004, s. 1 (”sulautuma-asetus”).
Ehdotuksen tavoitteena on vahvistaa ja tarvittaessa laajentaa Europolin toimeksiantoa sen Euroopan unionin toiminnasta tehdyn sopimuksen (SEUT) 88 artiklassa säädettyjen tehtävien puitteissa. Ehdotuksessa käsitellään seuraavaa kolmea pääosa-aluetta, jotka on nimenomaisesti mainittu asetusluonnoksen otsikossa: yhteistyö yksityisten osapuolten kanssa, rikostutkinnan operatiivinen tuki sekä tutkimus ja innovointi. Ehdotukseen sisältyy kuitenkin myös useita muita muutoksia, jotka koskevat toisia Europolin työn tärkeitä osa-alueita, kuten muun muassa tietosuojaa koskevaa oikeudellista järjestelmää, tiedonsiirtoa kolmansiin maihin ja kuulutusten tallentamista Schengenin tietojärjestelmään. Viimeksi mainitusta aiheesta on laadittu erillinen lainsäädäntöehdotus ( 5 ) . Euroopan tietosuojavaltuutettua on kuultu myös tämän ehdotuksen osalta, ja sitä on kommentoitu erillisessä lausunnossa.
Euroopan elintarviketurvallisuusviranomaisen (EFSAn) tehtäviin liittyvillä aloilla toimivien elinten verkostoituminen

(2021/C 257 I/02)

Asetuksen (EY) N:o 178/2002 (1) 36 artiklan 2 kohdan mukaan Euroopan elintarviketurvallisuusviranomaisen ”johtokunnan on laadittava toiminnanjohtajan tekemän ehdotuksen perusteella julkistettava luettelo jäsenvaltioiden nimeämistä toimivaltaisista elimistä, jotka voivat avustaa elintarviketurvallisuusviranomaista sen tehtävässä joko yksittäin tai verkostona”.

EFSAn johtokunta laati luettelon ensimmäisen kerran 19. joulukuuta 2006, minkä jälkeen

i. sitä päivitetään säännöllisesti EFSAn toiminnanjohtajan ehdotuksesta ja ottaen huomioon jäsenvaltioiden tekemät nimeämisten tarkistukset tai uudet nimeämisehdotukset (komission asetuksen (EY) N:o 2230/2004 (2) 2 artiklan 4 kohdan mukaisesti), ja

ii. se julkistetaan EFSAn verkkosivustolla, jolla julkaistaan myös toimivaltaisten elinten viimeksi päivitetty luettelo.

Nämä tiedot ovat saatavilla EFSAn verkkosivustolla seuraavista osoitteista:

i. EFSAn johtokunnan 24 päivänä kesäkuuta 2021 tekemä viimeisin muutos toimivaltaisten elinten luetteloon – https://www.efsa.europa.eu/en/events/event/87th-management-board-web-meeting; ja

ii. ajantasaistettu luettelo toimivaltaisista viranomaisista – http://www.efsa.europa.eu/en/partnersnetworks/scorg.

EFSA päivittää tätä ilmoitusta säännöllisesti erityisesti edellä olevien linkkien osalta.

Lisätietoja saa osoitteesta Cooperation.Article36@efsa.europa.eu.

(1) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(2) Komission asetus (EY) N:o 2230/2004, annettu 23 päivänä joulukuuta 2004, Euroopan parlamentin ja neuvoston asetuksen (EY) N:o 178/2002 soveltamista koskevista yksityiskohtaisista säännöistä Euroopan elintarviketurvallisuusviranomaisen tehtäviin liittyvillä aloilla toimivien elinten verkoston osalta (EUVL L 379, 24.12.2004, s. 64, sellaisena kuin se on viimeksi muutettuna).
Euroopan elintarviketurvallisuusviranomaisen (EFSA) tehtäviin liittyvillä aloilla toimivien elinten verkostoituminen

(2020/C 369 I/01)

Asetuksen (EY) N:o 178/2002 (1) 36 artiklan 2 kohdan mukaan Euroopan elintarviketurvallisuusviranomaisen ”johtokunnan on laadittava toiminnanjohtajan tekemän ehdotuksen perusteella julkistettava luettelo jäsenvaltioiden nimeämistä toimivaltaisista elimistä, jotka voivat avustaa elintarviketurvallisuusviranomaista sen tehtävässä joko yksittäin tai verkostona”.

EFSAn johtokunta laati luettelon ensimmäisen kerran 19. joulukuuta 2006, minkä jälkeen

i. sitä päivitetään säännöllisesti EFSAn toiminnanjohtajan ehdotuksesta ja ottaen huomioon jäsenvaltioiden tekemät nimeämisten tarkistukset tai uudet nimeämisehdotukset (komission asetuksen (EY) N:o 2230/2004 (2) 2 artiklan 4 kohdan mukaisesti), ja

ii. se julkistetaan EFSAn verkkosivustolla, jolla julkaistaan myös toimivaltaisten elinten viimeksi päivitetty luettelo.

Nämä tiedot ovat saatavilla EFSAn verkkosivustolla seuraavista osoitteista:

i. EFSAn johtokunnan 15. lokakuuta 2020 tekemä viimeisin muutos toimivaltaisten elinten luetteloon – [https://www.efsa.europa.eu/en/events/event/84th-management-board-web-meeting]; ja

ii. ajantasaistettu luettelo toimivaltaisista viranomaisista – http://www.efsa.europa.eu/en/partnersnetworks/scorg.

EFSA päivittää tätä ilmoitusta säännöllisesti erityisesti edellä olevien linkkien osalta.

Lisätietoja saa osoitteesta Cooperation.Article36@efsa.europa.eu.

(1) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(2) Komission asetus (EY) N:o 2230/2004, annettu 23 päivänä joulukuuta 2004, Euroopan parlamentin ja neuvoston asetuksen (EY) N:o 178/2002 soveltamista koskevista yksityiskohtaisista säännöistä Euroopan elintarviketurvallisuusviranomaisen tehtäviin liittyvillä aloilla toimivien elinten verkoston osalta (EUVL L 379, 24.12.2004, s. 64), sellaisena kuin se on viimeksi muutettuna.
Kilpailunrajoituksia ja määräävää markkina-asemaa käsittelevän neuvoa-antavan komitean ensimmäisessä kokouksessaan 5. heinäkuuta 2019 antama lausunto päätösluonnoksesta asiassa

AT.39711 – Qualcomm (saalistushinnoittelu)

Esittelijä: Espanja

(2019/C 375/04)

Neuvoa-antava komitea (kahdeksan jäsenvaltiota) on komission kanssa samaa mieltä siitä, että UMTS-piirisarjojen merkitykselliset maantieteelliset markkinat ovat maailmanlaajuiset.

Neuvoa-antava komitea (kahdeksan jäsenvaltiota) on komission kanssa samaa mieltä siitä, että Qualcommilla oli määräävä asema merkityksellisillä markkinoilla ainakin 1. tammikuuta 2009 ja 31. joulukuuta 2011 välisenä aikana.

Neuvoa-antava komitea (kahdeksan jäsenvaltiota) on komission kanssa samaa mieltä siitä, että Qualcomm käytti väärin määräävää asemaansa merkityksellisillä markkinoilla noudattamalla saalistushinnoittelustrategiaa kahden tärkeimmän MBB-laitteiden asiakkaansa, Huawein ja ZTE:n, kanssa 1. heinäkuuta 2009 ja 30. kesäkuuta 2011 välisenä aikana tarkoituksenaan Iceran poistaminen markkinoilta.

Neuvoa-antava komitea (kahdeksan jäsenvaltiota) on komission kanssa samaa mieltä siitä, että päätösluonnoksessa kuvattua toimintaa on pidettävä SEUT-sopimuksen 102 artiklan ja ETA-sopimuksen 54 artiklan vastaisena määräävän aseman väärinkäyttönä.

7.

Neuvoa-antava komitea (kahdeksan jäsenvaltiota) on komission kanssa samaa mieltä siitä, että Qualcommin on vastedes pidättäydyttävä toistamasta päätösluonnoksessa kuvatun kaltaista toimintaa tai toimenpiteitä ja toistamasta toimintaa tai toimenpiteitä, joilla on samanlaisia tai vastaavia tavoitteita tai vaikutuksia.